વિજયભાઇ રૂપાણીએ ઉત્તરાયણ પર્વ નિમિત્તે ઇજાગ્રસ્ત પશુ-પક્ષીઓની સારવાર અર્થે શરૂ કરેલ ’કરૂણા અભિયાન’ને યાદ કરીને જણાવ્યુ હતુ કે તેને પણ વ્યાપક સફળતા મળી હતી. આ સફળતાને પરિણામે રાજય સરકારે નવતર અભિગમ અપનાવી અકસ્માતનો ભોગ બનેલા ઇજાગ્રસ્ત પશુ-પક્ષીઓને ઇમરજન્સીના કેસોમાં સારવાર આપવા માટે ’કરૂણા એનિમલ એમ્બ્યુલન્સ-૧૯૬૨’ સેવાનો શુભારંભ કરવામાં આવ્યો છે. આકસ્મિક કારણોસર અનાથ પશુ-પક્ષીઓને સમયસર સારવાર મળી રહે તે આશયથી શરૂ કરવામાં આવનાર ’કરૂણા એનિમલ એમ્બ્યુલન્સ’ સેવાનો રાજયવ્યાપી શુભારંભ આજે બપોરે ૩-૦૦ કલાકે ગાંધીનગરથી મુખ્યમંત્રી વિજયભાઇ રૂપાણીના હસ્તે ખુલ્લી મુકાઈ તે વખતે કેન્દ્રિય કૃષિ રાજય મંત્રી ઉપરાંત બાબુભાઈ બોખરીયા, શંભુજી ઠાકોર અને અધિકારીઓ ઉપસ્થિત રહ્યા હતા.